אליזבת אולסן

אליזבת צ'ייס אולסן (באנגלית: Elizabeth Olsen נולדה ב-16 בפברואר 1989) היא שחקנית אמריקאית.

ביוגרפיה
אולסן נולדה בשכונת שרמן אוקס  שבלוס אנג'לס, קליפורניה ב-16 בפברואר 1989. אמה, ג'ארנט, היא רקדנית לשעבר ומנהלת אישית, בעוד שאביה, דייב, הוא סוכן נדל"ן. אביה הוא מוצא נורווגי ואימה ממוצא צרפתי, גרמני ואיטלקי. היא אחותן הצעירה של התאומות מרי קייט ואשלי אולסן, שהפכו לשחקניות מצליחות כילדות. לאולסן יש גם אח גדול יותר, ג'יימס "טרנט" אולסן (נולד ב-1984). הוריה התגרשו כשהייתה בת שבע, ואביהם נישא בשנית באותה שנה. יש לה שני אחים למחצה: קורטני וג'ייק.

אולסן החלה לשחק כשהייתה בת ארבע, והופיעה בפרויקטים של מרי-קייט ואשלי, כולל סרט הטלוויזיה משנת 1994 "איך שהמערב היה כיף" . כילדה, היא לקחה שיעורי בלט ומשחק ובילתה זמן במחנה תיאטרון מוזיקלי.

אולסן למדה בבית הספר קמפבל הול  בסטודיו סיטי , קליפורניה. לאחר מכן למדה בבית הספר לאמנויות על שם טיש באוניברסיטת ניו יורק (NYU), שם התמחתה בדרמה. במהלך הלימודים, היא לקחה שיעורים בקבוצת התיאטרון אטלנטיק במנהטן. היא גם בילתה סמסטר בבית הספר לתיאטרון ואמנות של מוסקבה  ברוסיה, שם החלה להתייחס למשחק ברצינות רבה יותר מבעבר. היא קיבלה תפקידי מחליפים בהפקה של המחזה "אבק" באוף-ברודוויי בשנת 2008 ובהפקה של המחזה "אימפרסיוניזם" בברודוויי בשנת 2009, מה שהוביל אותה להשיג סוכן. אולסן סיימה את לימודיה ב-NYU בינואר 2013.

 קריירה 
בשנת 2011 שיחקה אולסן בתפקיד הראשי הראשון בקריירה שלה במותחן הפסיכולוגי העצמאי "מרתה מרסי מיי מרלין". באותה שנה, שיחקה בתפקיד הראשי בסרט "על אהבה ואי הבנה".

בשנת 2013 הופיעה בסרטו של ספייק לי "שבעה צעדים" ושיחקה בסרט הדרמה הביוגרפי "הרוג את יקיריך" על ימי הקולג' של כמה מחברי דור הביט המוקדמים.

בשנת 2014 שיחקה בסרט "גודזילה". באותה שנה לוהקה לגלם את דמותה של ונדה מקסימוף / מכשפת השני בסרט "קפטן אמריקה: חייל החורף" שביימו האחים רוסו כחלק מהיקום הקולנועי של מארוול.

בשנת 2017 כיכבה לצד ג'רמי רנר במותחן הפשע "רוחות קרות" בתור סוכנת FBI צעירה ולא מנוסה שנשלחת לחקור מוות של צעירה מקומית בשמורה אינדיאנית מבודדת ומושלגת בויומינג. באותה שנה שיחקה אולס לצד אוברי פלזה בסרט הקומדיה השחורה "אינגריד מאבדת את הצפון  בתור טיילור סלואן ושיחקה את זואי בקומדיה "Kodachrome" שכתב ג'ונתן טרופר.

בשנים 2018–2019 גילמה אלמנה צעירה בשם לי שו בסדרת הרשת "Sorry for Your Loss" של שירות הסטרימינג "Facebook Watch"שמנוהל על ידי Facebook. המבקרים סיקרו את הסדרה בחיוב, והופעתה של אולסן, שזיכתה אותה במועמדות לפרס בחירת המבקרים לשחקנית הטובה ביותר בסדרת דרמה, צוינה כ"מהממת", "ממושמעת וחדה", כמו גם "אוהדת בערמומיות". הסדרה בוטלה בינואר 2020 לאחר כשתי עונות.

בשנת 2023 שיחקה במיני-סדרת הדרמה של HBO Max, "אהבה ומוות" בתפקיד קנדי מונטגומרי. על תפקידה קיבלה מועמדות לפרס גלובוס הזהב לשחקנית הטובה ביותר במיני-סדרה או בסרט טלוויזיה.

בשנת 2024 שיחקה את כריסטינה בסרט הדרמה "שלוש בנותיו"  של עזאזל ג'ייקובס לצידן של נטשה ליון וקארי קון שגילמו את אחיותייה. בהמשך השנה, גילמה את מיה בסרט המותחן והמד"ב "המבחן"  שהוקרן בבכורה בפסטיבל הסרטים הבין-לאומי בטורונטו. אולסן והימש פאטל מגלמים זוג בעתיד הקרוב שעובר הערכה בת שבעה ימים כדי לזכות באפשרות להפוך להורים.

בשנת 2025 שיחקה בקומדיה הרומנטית "לנצח נצחים"  שיצא לאקרנים בנובמבר בהפצתם של "A24". בשנה זו גם דיבבה את דמותה של ונדה מקסימוף בסדרה המונפשת "הזומבים של מארוול" מבית מארוול קומיקס שעלתה לשידור בשירות "דיסני+".

חיים אישיים
אולסן מגדירה עצמה כאתאיסטית עוד מגיל 13, משום שהיא מאמינה ש"דת צריכה להיות אודות קהילה ולא משהו שצריך לקבוע את חירויות הנשים". קו הבגדים של אחיותיה "אליזבת וג'יימס" נקרא על שמה ועל אחיה הגדול.

משנת 2011 עד 2014 אולסן הייתה בזוגיות עם השחקן בויד הולברוק.

אולסן התארסה למוזיקאי רובי ארנט, מהלהקה האמריקאית מילו גרין, ביולי 2019 לאחר שלוש שנות זוגיות. השניים נישאו בסתר באותה שנה. היא וארנט גרים בלוס אנג'לס. יחד, הם כתבו יחד את ספרי הילדים "האטי הרמוני: בלש מודאג", שיצא לאור ביוני 2022, ואת "האטי הרמוני: ליל הפתיחה", שיצא לאור ביוני 2023.

פילמוגרפיה
 קולנוע 
שנהסרטתפקידהערות2011מרתה מרסי מיי מרלין מרתה / מרסי מיי / מרלין לואיסמועמדת פרס אינדפנדנט ספיריט לשחקנית הטובה ביותר 2011)על אהבה ואי הבנה זואי2012Silent Houseשרהאורות אדומים סאלי אווןמדעי הרוח אליזבת' - "זיבי"2013הרוג את יקיריךאידי פארקר בחורות טובות ג'רי פילדסבסתר תרזה רקוויןשבעה צעדים מרי סבסטיאן / מאיה דוצ'ט2014קפטן אמריקה: חייל החורףוונדה מקסימוף / מכשפת השניגודזילהאלי ברודי2015הנוקמים: עידן אולטרוןוונדה מקסימוף / מכשפת השניראיתי את האור אודרי ויליאמס 2016קפטן אמריקה: מלחמת האזרחיםוונדה מקסימוף / מכשפת השני2017אינגריד מאבדת את הצפון טיילור סלואןרוחות קרותג'יין באנרKodachromeזואי קרן2018הנוקמים: מלחמת האינסוף וונדה מקסימוף / מכשפת השני2019הנוקמים: סוף המשחק2022דוקטור סטריינג' בממדי הטירוף2024שלוש בנותיו כריסטינהגם מפיקה בפועלהמבחן מיה2025לנצח נצחים ג'ואן קאטלרגם מפיקה בפועלTBAPanic CarefullyLove ChildמיסטיFlesh of the Gods

 טלוויזיה 
שנהסדרהתפקידהערות1994איך שהמערב היה כיף ילדה באוטוסרט טלוויזיה של ABC2016היסטוריה שתויה נורמה קופפרק: "Siblings"2017HarmonQuestסטיריפדיבוב; פרק: "The Keystone Obelisk"2018–2019Sorry for Your Lossלי שותפקיד ראשי (2 עונות); 20 פרקים
גם מפיקה בפועל2021וונדה-ויז'ןוונדה מקסימוף / מכשפת השניתפקיד ראשי; 9 פרקים

 מועמדת פרס אמי לבידור בפריים טיים לשחקנית ראשית במיני-סדרה או בסרט  (2021)
 מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2022)2023אהבה ומוותקנדי מונטגומרימיני-סדרה

 מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2024)מה אם...?וונדה מקסימוף / מכשפת השנידיבוב; 2 פרקים2025הזומבים של מארוולוונדה מקסימוף / מכשפת השנידיבוב; 3 פרקיםTBASeven Sistersסדרה עתידית של הולו

קישורים חיצוניים








קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקניות קולנוע וטלוויזיה אמריקאיות
קטגוריה:שחקנים ביקום הקולנועי של מארוול
קטגוריה:שחקניות ילדות אמריקאיות
קטגוריה:סופרות ילדים ונוער אמריקאיות
קטגוריה:אתאיסטיות אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1989
קטגוריה:אמריקאים שנולדו ב-1989